stanford-oval/wikipedia huggingface dataset:
Korać cup

| Korać up |
| --- | --- |

Laji:  koripallo
Maa(t):  Eurooppa
Perustettu:  1971
Lopetettu:  2002
Eniten mestaruuksia:   Pallacanestro Cantù (4)
Korać cup oli FIBA:n vuosina 1971–2002 järjestämä vuosittain pelattu kansainvälinen koripallosarja. Sarja oli kolmanneksi korkein Euroopan cupin ja Cup-voittajien cupin jälkeen. Sarjan pelaaminen ajoitettiin kaudella 1971–1972, jolloin sarjan voitti Lokomotiva Zagreb. Uusi sarja nimettiin Radivoj Koraćin mukaan.
Sarjaa pelattiin viimeistä kertaa kaudella 2001–2002, jolloin kauden voitti SLUC Nancy. Kauden 2001–2002 jälkeen sarja yhdistettiin Saporta cupin kanssa ULEB Eurocupiksi.
Eniten mestaruuksia voitti Pallacanestro Cantù, joka voitti mestaruuden neljästi. Kolme voittoa saivat KK Partizan ja CSP Limoges.
Loppuottelut

| Vuosi | Voittaja | Toinen | Tulos |
| --- | --- | --- | --- |
| 1972 |  Lokomotiva Zagreb |  OKK Beograd | 71:83 – 94:73 |
| 1973 |  Birra Forst Cantù |  Maes Pils Mechelen | 106:75 – 85:94 |
| 1974 |  Birra Forst Cantù |  KK Partizan | 99:86 – 75:68 |
| 1975 |  Birra Forst Cantù |  FC Barcelona Bàsquet | 110:85 – 71:69 |
| 1976 |  KK Split |  Chinamartini Torino | 97:84 – 82:82 |
| 1977 |  KK Split |  Alco Bologna | 87:84 |
| 1978 |  KK Partizan |  Bosna Sarajevo | 117:110 |
| 1979 |  KK Partizan |  AMG Sebastiani Rieti | 108:98 |
| 1980 |  Nuova AMG Sebastiani Basket Rieti |  Cibona Zagreb | 76:71 |
| 1981 |  Joventut Badalona |  Carrera Venezia | 105:104 |
| 1982 |  CSP Limoges |  KK Šibenik | 90:84 |
| 1983 |  CSP Limoges |  KK Šibenik | 94-86 |
| 1984 |  Élan Béarnais Pau-Orthez |  KK Crvena zvezda | 97:73 |
| 1985 |  Simac Milan |  Ciao Crem Varese | 91:78 |
| 1986 |  Banco Roma |  Mobilgirgi Caserta | 84:78 – 73:72 |
| 1987 |  FC Barcelona Bàsquet  |  CSP Limoges | 106:85 – 97:86 |
| 1988 |  Real Madrid |  Cibona Zagreb | 102:89 – 93:94 |
| 1989 |  KK Partizan |  Wiwa Vismara Cantù | 76:89 – 101:82 |
| 1990 |  Joventut Badalona |  Scavolini Pesaro | 99:98 – 96:86 |
| 1991 |  Shampoo Clear Cantù |  Real Madrid | 73:71 – 95:93 |
| 1992 |  Messaggero Roma |  Scavolini Pesaro | 94:94 – 99:86 |
| 1993 |  Philips Milano |  Messaggero Roma | 95:90 – 106:91 |
| 1994 |  PAOK Thessaloniki BC |  Stefanel Trieste | 75:66 – 100:91 |
| 1995 |  ALBA Berlin |  Stefanel Milano | 87:87 – 85:79 |
| 1996 |  Efes Pilsen |  Stefanel Milano | 76:68 – 70:77 |
| 1997 |  Aris Thessaloniki BC |  Tofaş Bursa | 66:77 – 88:70 |
| 1998 |  Riello Mash Verona |  KK Crvena zvezda | 68:74 – 64:73 |
| 1999 |  FC Barcelona Bàsquet |  Estudiantes Madrid | 77:93 – 97:70 |
| 2000 |  CSP Limoges |  Unicaja Malaga | 80:58 – 51:60 |
| 2001 |  Unicaja Malaga |  Hemofarm Vršac | 77:47 – 71:69 |
| 2002 |  SLUC Nancy |  Lokomotiw Rostov | 98:72 – 74:95 |
Kultainen vasikka (näytelmä)

Kultainen vasikka on Maria Jotunin komedia vuodelta 1918.
Näytelmä kuuluu niihin Jotunin näytelmiin, joista vasta myöhemmin on tullut teatterien klassikkonäytelmiä. Sitä esitettiin vain lyhyen aikaa sen ilmestyttyä, ja sen varsinaiset esitykset alkoivat vasta pitkän tauon jälkeen toisen maailmansodan aikaan. Sen jälkeen se on ollut suosittu aiheensa pysyvän ajankohtaisuuden vuoksi. Muun muassa Tukholmassa sitä esitettiin 1990-luvulla nimellä Pengar, pengar, ja Suomen Kansallisteatterissa vuonna 2000.
Tarina

Näytelmän tapahtuma-ajankohta on ensimmäinen maailmansota, jolloin pulaa on ruoasta ja tavaroista. Monet etsivät ylellistä elämää keinottelulla, ja juuri rahasta tulee näytelmän epäjumala, Raamatun kultainen vasikka. Näytelmän näkyvän puolen taustalla on kyseessä ihmiskäsityksen ja elämäntavan murros: vapaus toteuttaa itseään, ja erityisesti Jotunia kiinnostaa naisen asema, naisen mahdollisuudet. Keskeinen ongelma on naisen ja miehen suhde, ja onko raha vai rakkaus lopultakin se olennainen päähenkilön elämässä.
Eedith hylkää miehensä Jaakon rahan takia, mutta palaa kotiin kun mies on onnistunut rikastumaan. Jaakko on kuitenkin aikeissa antaa vaimolleen opetuksen tuhoamalla omaisuutensa.
Kuuma koira

Kaksi kuumaa koiraa ja maitotetra.
Kuuma koira on Nokialta lähtöisin oleva grilliruoka, joka koostuu sokerimunkista ja  höyrymakkarasta. Sen valmistusaineet poikkeavat siis melko paljon hot dog -nakkisämpylästä huolimatta nimien samankaltaisuudesta. Yleisiin mausteisiin kuuluvat ketsuppi ja sinappi. Nokialla järjestetään vuosittain Kansainvälinen Kuuma koira -päivä. 2019 tapahtuma järjestettiin yhdennentoista kerran.
Historia

Nokialainen Teuto-Grillin omistaja Teodor Leppänen (1902–1978) yhdisti kuusikymmenluvulla omenahillomunkin ja makkaran maustettuna sinapilla tarjottavaksi grilleillään. Nykyisessä versiossa omenahilloa ei yleensä enää ole.
Syöntiennätys

Vuonna 2009 MTV3:n Ennätystehdas-ohjelmassa nokialainen Mikko Salonen söi suorassa lähetyksessä 4,5 koiraa 5 minuutissa tehden virallisen Suomen ennätyksen.
Kolmas ristiretki Suomeen

Kolmas ristiretki Suomeen on Eerikinkronikassa kuvattu uplantilaisten sotaretki karjalaisia vastaan. Sotaretki tehtiin Karjalaan vuonna 1293.
Sotaretkestä kertovan Eerikinkronikan mukaan uplantilaiset valtasivat retken alussa karjalaisten neljätoista kihlakuntaa ja valloittivat Käkisalmen pakanoilta, sekä perustivat Viipurin linnan tuhotun karjalaisten linnoituksen paikalle. Heidän myös kerrottiin vapauttaneen monia vankeja. Kronikan kuvauksen mukaan uplantilaiset kuitenkin menettivät Käkisalmen saman retken aikana heti novgorodilaisille.
Sotaretken syy

Eerikinkronikka kertoo sotaretken syyksi pakanoiden tunkeutumisen kristittyjen alueelle. Birger Maununpojan 4. maaliskuuta 1295 antama lupakirje Lyypekille ja muille Itämeren kauppaa käyville kaupungeille mainitsee puolestaan karjalaisten käännyttämisen motiiviksi heidän kauan harjoittamansa rosvouksen ja ryöstelyn, sekä ruotsalaisten ja muiden itämeren kävijöiden vangiksi ottamisen ja kiduttamisen. Historiallisissa lähteissä mainitaan karjalaisten tehneen sotaretken Ruotsiin vuonna 1257. Lisäksi karjalaiset ja hämäläiset olivat hyökkäilleet jatkuvasti toistensa alueille. Hämäläisiä oli käännytetty kristinuskoon väkivaltaisesti toisen ristiretken aikana karjalaisten säilyttäessä yhä suomalaisen muinaisuskon. Karjalan kautta kulki tärkeä hansakauppiaiden kauppaväylä Novgorodin ja lännen välillä. Saksalaiset hansakauppiaat halusivat turvatakuut idän kauppareitille, sillä Karjalassa oli turvatonta, mutta kumpikaan hallitsija ei taannut turvallista kulkua.
Retken johtaja

Perinteisen Eerikinkronikkaan ja Novgorodin kronikkaan perustuvan näkemyksen mukaan vuonna 1293 kuninkaan sotavoimien komentaja, marski Torkkeli Knuutinpoika, varusti suuren laivaston ja sotajoukon, joka purjehti Karjalaan asti. Birger Maununpoika mainitsee sotaretkelle osallistuneen sotajoukon olleen suuri ja retken kallis.
Kysymys retken johtajasta on nykyään yleisimmän näkemyksen mukaan avoin. Torkkeli Knuutinpoika todistettavasti oleskeli touko- ja heinäkuussa 1293 Ruotsissa, eikä hän saattanut oleskella ainakaan pitkään Karjalassa.
Seuraukset

Uplantilaiset perustivat Viipurin linnan tuhotun karjalaisten linnoitetun varasto- ja kauppapaikan tilalle.
Karjalan ristiretken jälkeen kahakat Ruotsin, suomalaisten ja Novgorodin välillä jatkuivat. Novgorod hyökkäsi Hämeeseen vuonna 1311 polttaen Vanain kaupungin ja vuonna 1318  Turkuun polttaen sen maan tasalle. Jatkuvat hävitysretket ja toisistaan irralliset kahakat alkoivat kuitenkin käydä molempien voimille, ja vuonna 1323 solmittiin Pähkinäsaaressa rauha. Pähkinäsaaren rauhaan päättyi Suomen ristiretkiaika.
Torkkeli Knuutinpojan patsas Viipurissa.
Viipurin linna
Kristen Bellin filmografia

Kristen Bell Tribecan elokuvajuhlilla vuonna 2008.
Tämä on Kristen Bellin filmografia.
Elokuvat

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1998 | Valeneitsyt | Polish Wedding | teinityttö (kreditoimaton) |
| 2001 | Pootie Tang – supersankari | Pootie Tang | levytuottajan tytär |
| 2002 | People Are Dead | People Are Dead | Angelan ystävä |
| 2004 | Spartan | Spartan | Laura Newton |
| 2004 | Gracie’s Choice | Gracie’s Choice | Gracie Thompson |
| 2005 | Reefer Madness | Reefer Madness | Mary Lane |
| 2005 | Deepwater | Deepwater | hoitaja Laurie |
| 2006 | Fifty Pills | Fifty Pills | Gracie |
| 2006 | Pulse | Pulse | Mattie |
| 2006 | Roman | Roman | The Girl / Isis |
| 2008 | Fanboys | Fanboys | Zoe |
| 2008 | Forgetting Sarah Marshall | Forgetting Sarah Marshall | Sarah Marshall |
| 2009 | Rakas panttivankini | Serious Moonlight | Sara |
| 2009 | Lomaterapiaa | Couples Retreat | Cynthia |
| 2010 | When in Rome | When in Rome | Beth |
| 2010 | Keikkaa pukkaa | Get Him to the Greek | Sarah Marshall |
| 2010 | You Again | You Again | Marni Olsen |
| 2010 | Burleski | Burleski | Nikki |
| 2011 | Scream 4 | Scream 4 | Chloe Garret |
| 2012 | Safety Not Guaranteed | Safety Not Guaranteed | Belinda St. Sing |
| 2012 | Big Miracle | Big Miracle | Jill Jerard |
| 2012 | Hit & Run | Hit & Run | Annie |
| 2012 | Stuck in Love | Stuck in Love | Tricia |
| 2013 | Movie 43 | Movie 43 | Supergirl |
| 2013 | Some Girl(s) | Some Girl(s) | Bobbi |
| 2013 | The Lifeguard | The Lifeguard | Leigh |
2014: Veronica Mars
| 2016 | Bad Moms | Bad Moms | Kiki |
| 2016 | The Boss | The Boss | Claire Rawlings |
| 2017 | Paskalakit pyörillä | CHiPs | Karen |
| 2017 | How to Be a Latin Lover | How to Be a Latin Lover | Cindy |
| 2017 | A Bad Moms Christmas | A Bad Moms Christmas | Kiki |
| 2018 | Teen Titans Go! To the Movies | Teen Titans Go! To the Movies | Jade Wilson |
| 2018 | Like Father | Like Father | Rachel Hamilton |
Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Jaksot |
| --- | --- | --- | --- | --- |
| 2003 | Shield – lain varjolla | The Shield | Jessica Hintel | ”The Quick Fix” |
| 2003 | American Dreams | American Dreams | Amy Fielding | ”Act of Contribution” |
| 2003 | The O’Keefes | The O’Keefes | Virginian omistaja | 2 jaksoa |
| 2003 | Everwood | Everwood | Stacey Wilson | ”Extra Ordinary” |
| 2004 | Deadwood | Deadwood | Flora Anderson | 2 jaksoa |
| 2004–2007 | Veronica Mars | Veronica Mars | Veronica Mars | päärooli; 64 jaksoa |
| 2007–2008 | Heroes | Heroes | Elle Bishop | 12 jaksoa |
| 2009–2010 | Party Down | Party Down | Uda Bengt | 2 jaksoa |
| 2012–2016 | House of Lies | House of Lies | Jeannie van der Hooven | päärooli; 58 jaksoa |
| 2013–2014 | Puisto-osasto | Parks and Recreation | Ingrid de Forest | 3 jaksoa |
| 2015 | Liv ja Maddie | Liv ja Maddie | itsenään | ”Ask Her More-a-Rooney” |
| 2016– | The Good Place | The Good Place | Eleanor Shellstrop | päärooli |
Ääninäyttelijänä > Elokuvat

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2002 | Kissojen valtakunta | The Cat Returns | Hiromi |
| 2009 | Astro Boy | Astro Boy | Cora |
| 2013 | Frozen – huurteinen seikkailu | Frozen | Anna |
| 2016 | Zootropolis – eläinten kaupunki | Zootopia | Priscilla |
| 2018 | Räyhä-Ralf valloittaa Internetin | Ralph Breaks the Internet | Anna |
| 2019 | Frozen II | Frozen II | Anna |
Ääninäyttelijänä > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Jaksot |
| --- | --- | --- | --- | --- |
| 2007–2012 | Gossip Girl | Gossip Girl | Gossip Girl | 121 jaksoa (kreditoimaton) |
| 2009 | The Cleveland Show | The Cleveland Show | Mandy | ”Da Doggone Daddy-Daughter Dinner Dance” |
| 2011 | Glenn Martin, DDS | Glenn Martin, DDS | Hayley | ”Video Game Wizard” |
| 2011 | Robot Chicken | Robot Chicken | Hermione Granger / Sara Lee | ”Some Like It Hitman” |
| 2012 | Unsupervised | Unsupervised | Megan | 13 jaksoa |
| 2015 | Simpsonit | The Simpsons | Harper Jambowski | ”Friend with Benefit” |
| 2016 | iZombie | iZombie | itsenään | ”Fifty Shades of Grey Matter” |
| 2017 | Family Guy | Family Guy | Martha | ”Petey IV” |
Kristen Bell Veronica Marsin kuvauksissa vuonna 2007.
Kristen Bell Frozenin ensi-illassa vuonna 2013.
Kylmä tila

Kylmä tila oli vuonna 1945 säädetyn maanhankintalain mukainen asutustila, jolla ei ollut kunnollisia rakennuksia. Kylmän tilan maanviljelykseen tarkoitetusta maa-alasta sai enintään 10 prosenttia olla aiemmin raivattua. Tilan asukkaille voitiin myöntää valtion varoista uudistilan perustamispalkkiota. Maanhankintalain mukaisen asutustoiminnan tarkoituksena oli viljelys- ja metsämaan hankinta siirtoväelle, sotainvalideille, sotaleskille, sotaorvoille, perheellisille rintamamiehille sekä ansiomahdollisuutensa menettäneille maataloustyöntekijöille ja maanvuokraajille. Asutustoimintaan tarvittavaa maata hankittiin sekä ostamalla että laajoilla pakkolunastuksilla. Perustamispalkkioiden lisäksi valtio lainoitti asutettavia ihmisiä ja suoritutti tiloilla  muun muassa koneellista raivaustyötä.
Kylmäaine

Kylmäaine on esimerkiksi jääkaapeissa, lämpöpumpuissa tai ilmastointilaitteissa käytettävä neste tai kaasu, joka kiertää laitteessa siirtäen lämpöä ulos.
Kun laite tuottaa kylmää sisällään, syntyy samalla lämpöä, joka ohjataan kylmäaineeseen. Kylmäaine viilennetään laitteen ulkopuolella yleensä ilmaan, tai veteen.
Kylänoikeus

Kylänoikeuden muodostivat Etelä- ja Keski-Pohjanmaan kylissä oltermanni ja lautamiehet, jotka johtivat kylien  oltermannihallintoa. Vuoden 1742 kyläjärjestysohjeessa kyläkokouksen ja kylänoikeuden välinen suhde jäi jonkin verran epäselväksi, mutta eteläpohjalaisissa kyläasetuksissa kylänoikeus esitetään omana instituutiona, samalla kun kylänoikeuden oikeudellinen luonne täsmentyy. Etelä-Pohjanmaan reuna-alueilla ja osaksi Keski-Pohjanmaalla kylänoikeuksien toiminta oli vajavaista.
Kylänoikeus valvoi kyläasetusten sekä tehtyjen päätösten ja sopimusten noudattamista. Kylänoikeudella oli oikeus sakottaa laiminlyönneistä ja kyläasetusten rikkomisista. Lisäksi kylänoikeus ratkoi kyläjärjestys lakikirjanaan kyläläisten välisiä riita-asioita. Kyläasetuksissa korostettiin kylänoikeuden jäsenten arvovaltaa. Kylänoikeuden päätöksistä sai edelleen valittaa kihlakunnanoikeuteen.
Käytännössä kylänoikeus (byaråd) eli oltermanninoikeus (åldermansrätt) toimi Pohjanmaalla jo 1750-luvulla, joten kyläjärjestyksiin kylänoikeuden oikeudellinen luonne tuli myöhäsyntyisesti. Kylänoikeus teki päätöksensä joko kyläkokouksessa tai  itsenäisesti esimerkiksi erilaisten tarkastusten yhteydessä. Sakottamisen sijasta voitiin pyrkiä sovitteluratkaisuihin tai asettaa uhkasakkoja. Kylänoikeuden oli esitettävä vuosittain tilit kyläkokoukselle, joka ne hyväksyi.
Kultainkalilja

| Kultainkalilja |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Liliales
Heimo::  Inkaliljakasvit Alstroemeriaceae
Tribus::  Alstroemerieae
Suku::  Inkaliljat Alstroemeria
Laji::  aurea
Kaksiosainen nimi
 Alstroemeria aurea  Graham 
Synonyymit
 Alstroemeria aurantiaca 
Katso myös
   Kultainkalilja Wikispeciesissä   Kultainkalilja Commonsissa 
Infobox OKNimi-testi OK: 
Kultainkalilja (Alstroemeria aurea, syn. Alstroemeria aurantiaca) on inkaliljojen (Alstroemeria) sukuun kuuluva kasvilaji. Se on Etelä-Amerikasta kotoisin oleva liljamainen kasvi, jota käytetään koristekasvina ja leikkokukkana.
Kultainkalilja on monivuotinen liljoja muistuttava kasvi, joka kasvaa rehevinä mättäinä. Sen varret voivat kasvaa noin 60–90 cm korkeiksi. Sen lehdet ovat kapeansuikeat ja enintään noin 10 cm pitkät. Kukkien väri vaihtelee keltaisesta oranssiin ja kukat ovat usein pilkukkaita ja viiruisia. Kultainkalilja kukkii kesällä.
Kasvatettuna kultainkalilja kasvaa parhaiten runsasravinteisessa, keskikosteassa ja hyvin vettä läpäisevässä maaperässä aurinkoisella paikalla. Tosin kuumassa ilmastossa kevyt varjo iltapäivisin on hyväksi. Kultainkaliljan voi istuttaa isoon ruukkuun tai avomaalle, mutta kylmemmän ilmaston alueilla se tulee pitää talven ajan sisätiloissa. Niinpä ruukkuun istutettuna se on helpompi siirtää talveksi sisätiloihin, sillä kasvien kaivaminen maasta juurineen on hankalaa. Talvella sisätiloissa kultainkaliljaa tulee kastella vain hyvin vähän. Hyvissä olosuhteissa ja riittävän lämpimässä ilmastossa, jossa kultainkalilja pärjää koko ajan ulkona avomaalla, voi se muodostaa näyttäviä kasvustoja.
Aiheesta muualla

Integrated Taxonomic Information System (ITIS): Alstroemeria aurea (englanniksi)
Global Biodiversity Information Facility (GBIF): Alstroemeria aurea (englanniksi)
Kolmiulotteinen tulostus

RepRap 2 Mendel -mallinen avoimen lähdekoodin kotitulostin.
3D-tulostin
Kolmiulotteinen tulostus tai 3D-tulostus on esineiden valmistamista 3D-tulostimen avulla. 3D-tulostimen käyttäjä rakentaa tietokoneella esinettä kuvaavan kolmiulotteisen mallin, jonka perusteella 3D-tulostin tuottaa konkreettisen esineen.
3D-tulostimen voi toteuttaa monella eri tavalla. 3D-tulostin voi käyttää tulosteensa materiaalina esimerkiksi muovia, metallia, keraamia tai lasia. Tämä tulostusmateriaali johdetaan laitteen tulostuspäähän esimerkiksi nauhan tai jauheen muodossa. Tulostuspää sulattaa tai liuottaa tulostusmateriaalin haluttuun kohtaan alustalle, johon aine kovettuu ohueksi kerrokseksi. Sen jälkeen laite tulostaa kerroksen päälle uusia kerroksia. Esine muodostuu näin useista päällekkäisistä kerroksista.
Kolmiulotteisella tulostuksella voidaan tulostaa jopa taloja. Tällöin materiaalina on betoni.
Historiaa

Ensimmäiset kookkaat, kalliit ja tulostusmateriaaleiltaan rajoittuneet 3D-tulostimet tulivat käyttöön 1980-luvulla. 3D-tulostimien ilmaantumista edesauttoi merkittävästi Chuck Hull, joka patentoi vuonna 1987 stereolitografian.
Käyttökohteet

Tulostimien tuotekehitys on madaltanut kotikäytön ja ammattikäytön rajaa ja tulevaisuuden tulostimet saattavat olla huomattavasti edullisempia, koska avoimeen lähdekoodiin ja avoimeen suunnitteluun perustuvat yhteisöt ovat kehittäneet edullisia tulostimia kotikäyttäjille. Myös monet isot tulostinvalmistajat kehittävät edullisia malleja kotikäyttöön.
Käyttökohteet > Tulostus kotioloissa tai kirjastoissa

Kolmiulotteisen tulostuksen kehityksen myötä tulostaminen on melko yksinkertaista kotioloissa ja teknologia on levinnyt laajalle käyttäjäjoukolle edullisten tulostimien myötä. Tulostimia on kehitetty myös avoimen lähdekoodin periaatteilla, joten yksityiskäyttöön tarkoitettuja tulostimia on mahdollista hankkia suhteellisen edullisesti verrattuna kaupallisiin tulostimiin. Kolmiulotteisia malleja voi tilata myös tulostuspalveluja tarjoavilta yrityksiltä. Suomessa on 3D-tulostimia hankittu myös kunnallisiin kirjastoihin, joissa voi omakustannushintaan tulostaa 3D-esineitä.
Käyttökohteet > Ammattikäyttö

Kolmiulotteisia tulostimia on käytetty ammattikäytössä esimerkiksi pikamallien valmistamiseen CAD / CAM -jyrsinnän ohella esimerkiksi arkkitehtuuri-, tuotemuotoilu- ja konesuunnittelun luonnoksissa. Teknisen kehityksen myötä tulostimia on käytetty suoraan valmiiden tuotekappaleiden valmistamiseen..
Valmiskappaleiden tulostusta käytetään esimerkiksi koruteollisuuden, hammastekniikan ja veistostaiteen aloilla.
Vuonna 2016 yhdysvaltalaiset tutkijat Wake Forest Universityn tutkimuslaitoksella onnistuivat tulostamaan ensimmäistä kertaa elävää kudosta, joka istutettiin koe-eläimeen.
Esimerkiksi The Economist -lehden artikkelissa Print me a Stradivarius on hahmoteltu kolmiulotteisen tulostimen mahdollisuuksia synnyttää uusi teollinen vallankumous. Aiemmin kappaleiden ja tuotteiden valmistus on vaatinut usein suuria tehtaita ja uuden tekniikan avulla saattaa koko käsitys ja tuotantotapa muuttua valtavasti, jolloin kotikäyttäjä voi suunnitella ja tulostaa itselleen suoraan tuotteita kotioloissa.
Käyttökohteet > Koulutuksessa

Suomessa 3D-tulostusta käytetään eri koulutusasteilla, mm. varhaiskasvatuksessa, esi- ja perusopetuksessa, lukio-opetuksessa, toisen asteen ammatillisessa koulutuksessa sekä korkea-asteen koulutuksessa.
Teolliset käyttökohteet > Vaatetus

3D-tulostuksella on mahdollista tulostaa vaatekappaleita, kuten esimerkiksi kenkiä, mekkoja ja silmälasien kehyksiä. 3D-tulostuksen etuna on muutostentekomahdollisuus etenkin kenkien kohdalla.
Teolliset käyttökohteet > Ajoneuvot

Ruotsalainen superautovalmistaja Koenigsegg julkaisi ”the One:1” -superauton, jossa käytetään 3D-tulostettuja sivupeilejä, imusarjaa, titaanisia pakoputkikomponentteja ja turboahdin-kokoonpanoja. Toukokuussa 2015 Airbus ilmoitti uuden Airbus A350 XWB -lentokoneen sisältävän yli tuhat komponenttia, jotka on valmistettu 3D-tulostuksella. 3D-tulostuksella voidaan valmistaa varaosia ajoneuvoihin, joiden varaosavalmistus on lopetettu tai muutoin hankalaa.
Teolliset käyttökohteet > Rakentaminen ja arkkitehtuuri

3D-tulostuksen myötä arkkitehtien ei tarvitse enää tehdä projektien pienoismalleja käsin. On mahdollista tehdä mittakaavassa olevia malleja asiakkaille lyhyessä ajassa. Suunnittelun alla on tulostimia, joilla voi tehdä isoja kokonaisuuksia, esimerkiksi talon tulostaminen betonia pursottavan suuttimen avulla.
Euroopan ensimmäinen 3D-tulostettu omakotitalo otettiin käyttöön Eindhovenissa keväällä 2021. Talo koostettiin useista betonielementeistä, jotka tulostettiin sisätiloissa ja liitettiin toisiinsa rakennuspaikalla. Myöhemmin taloja tullaan tulostamaan niiden rakennuspaikalla.
Teolliset käyttökohteet > Lääketiede

3D-tulostuksen avulla voidaan valmistaa potilaskohtaisia proteeseja, laitteita ja kudosta lääketieteelliseen käyttöön. Etenkin hammasproteesien ja kuulolaitteiden odotetaan olevan tulevaisuuden suurin kehityksen kohde. Kehityksen alla on metodi, jolla voidaan tehdä tarkkoja kopioita elimistä kuten luista, korvista, verisuonista ja nivelistä.
Teolliset käyttökohteet > Avaruus

NASA Marshall Space Flight Center (MSFC) ja Made In Space Incorporated suunnittelivat ensimmäisen 3D-tulostimen ”Zero-G Printer”, joka toimii painovoimattomassa tilassa. Syyskuussa 2014 SpaceX-projekti toimitti tulostimen kansainväliselle avaruusasemalle. Joulukuussa 2014 tehtiin ensimmäinen tulostus, jossa CAD-piirustuksesta valmistettiin hylsyavain.
Teolliset käyttökohteet > Sisustus

3D-tulostamalla voidaan tehdä mielenkiintoisia sisustusobjekteja, kuten kukkien suojaruukkuja, joiden valmistaminen ei ole ollut kannattavaa tai mahdollista muilla menetelmillä.
Tulostinvalmistajat

Tulostintekniikka jaetaan usein kahteen ryhmään valmistusmenetelmän mukaan: niin sanoittuihin Selective Laser Sintering ja Laminated object manufacturing. Kotikäyttöiset tulostimet toimivat yleensä laminointi-periaatteella ja tulostimen voi rakentaa melko helposti kotioloissa.
Tulostinvalmistajat > Avoimen lähdekoodin tulostimet

Tulostimia voi tilata kotikäyttöön valmiiksi koottuina tai kokoomasarjoina. Tulostimia voi myös ns. uudelleentulostaa, jolloin tulostimeen tarvittavat kappaleet tulostetaan toisella tulostimella. Tulostimien kotirakennussarjat maksavat 200 – 3 000 euroa.[lähde? ]
MakerBot Industries valmistaa edullisia avoimen lähdekoodin rakennussarjoja (esimerkiksi Thing-o-matic-tulostin).
RepRap on avoimeen suunnitteluun perustuva yhteistyöprojekti, jonka tavoite on kehittää edullisia tulostimia, jotka pystyvät tulostamaan ison osan omasta rakenteestaan.
Ultimaker on avoimen suunnittelun tulostin.
Contraptor on monitoimisen laitteen avoin suunnitteluprojekti, johon kuuluu osana mahdollinen 3D-tulostin.
Prenta Oy valmistaa Suomen suurimpia 3D-tulostimia avoimen lähdekoodin alustalla.